《过涧上草堂徐昭法先生故居》
清代·马日琯

先生居涧上，生死世相忘。剩有三间屋，而无一瓣香。

冰霜堪久耐，薇蕨共谁尝。留得潺潺水，终年护草堂。

作者简介：（1688—1755）安徽祁门人，字秋玉，号嶰谷。迁扬州。与弟曰璐同以诗名，时称扬州二马。乾隆初同举鸿博，不就。好结客，所居园曰小玲珑山馆，曰街南老屋。丛书楼藏书甲于东南。四库馆开，进书七百余种。有《沙河逸老集》。